Fenyvestől Fenyvesig - Balatonkör biciklin - jöttszembe
Szombaton ennyien jöttek szembe Balatonfenyves és Balatonfenyves között biciklin. Közte 205 km, tizenhárom és fél óra, azaz egy Balatonkör:
ebből lány: 121
sisakos: sokkal több, mint a fele
görkorisés és kocogó: megszámlálhatatlan (mert Siófokon beleszaladtunk a Wink maraton és görkoris fesztiválba)
Résztvevők: Kvazibarki, Nynfus_Co. és Peti (a montenbájkon)
Gyönyörűszép, aligszeles idő volt majdnem egész nap. Két veterán országúti bicó (PUCH és Centurion) és egy monti társaságában szinte készületlenül indultunk az ironman résztávnál (180 km) hosszabb túrára és nem bántuk meg. A mosolyt ugyan az út háromnegyede után, Badacsonytól már csak nyomokban lehetett az arcunkon felfedezni, de megérte. Annyi minden jött szembe, hogy egy posztba bele se fér. Csopak és Füred között csodálkoztunk rá a Vilgábüfére. Csak egy fotóra álltunk meg, de nagyon úgy tűnt, mintha a mi bloggereink dizájnolták volna a helyet. Igazi jöttszembe.
És ha már említettem a siófoki futóversenyt. A kedves szervezők minket is a versenyzőket megillető módon fogadtak az aranyparti frissítőpontnál. Jöttszembe egy pohár frissítő, hideg víz. Köszönjük!
https://jottszembe.blog.hu/api/trackback/id/tr242911179